*Tämä artikkeli käsittelee mobiilisovellusta. Yhdysvaltalaisen pop-artisti Keshan soolosinglestä katso Tik Tok.*

**Tiktok** (tyyliteltynä **TikTok**) on kiinalainen sosiaalisen median palvelu, jossa käyttäjät jakavat lyhyitä videoita. Tiktokin on julkaissut ja sitä kehittää teknologiayritys ByteDance, jolla on läheisiä kytköksiä Kiinan hallintoon. Joidenkin viranomaisten, kuten Yhdysvaltain telehallintoviraston määritelmän mukaan se on vakoiluohjelma.

Palvelu julkaistiin aluksi kotimaassaan syyskuussa 2016, ja vuonna 2018 se laajeni maailmanlaajuiseksi kun se fuusioutui Musical.ly -sovelluksen kanssa. Tiktok ja sen Kiinassa toimiva versio Douyin ovat käyttöliittymältään lähes samanlaisia, mutta niissä ei ole pääsyä toistensa sisältöön. Tiktok on saavuttanut suuren suosion maailmalla, ja vuoteen 2022 mennessä se on ladattu yli 3 miljardia kertaa. Cloudflare listasi vuonna 2021 Tiktokin maailman suosituimmaksi verkkosivustoksi, ohittaen Googlen. Palvelun ikäraja on yleisesti 13 vuotta, mutta monet sen käyttäjistä ovat sitä nuorempia. Pikaviestien lähettäminen sovelluksessa on mahdollista vain yli 16-vuotiaille. Tiktokin toimintaa ohjaa kehittynyt algoritmi, joka tarjoaa käyttäjilleen räätälöityä sisältöä sen perusteella, mistä he ovat todennäköisimmin kiinnostuneita.

Historia
--------

ByteDance julkaisi Kiinassa Douyin-nimisen sovelluksen syyskuussa 2016. Sovellusta alettiin julkaista syyskuussa 2017 Kiinan ulkopuolella, jossa se kulkee nimellä Tiktok. Marraskuussa 2017 ByteDance osti Musical.lyn ja 2. elokuuta 2018 palvelut yhdistyivät. Tuolloin Musical.lyn sovellus päivittyi ja sen myötä sen käyttäjät muuttuivat Tiktokin käyttäjiksi.

Joulukuun 2018 alussa kanadalais-yhdysvaltalainen *Vice* uutisoi Motherboard-verkkosivuillaan, että Tiktokissa on havaittu paljon toimintaa, jossa käyttäjät ovat pyytäneet toisilta alastonkuvia. Myöhemmin joulukuussa sama lehti uutisoi, että palvelussa on levitetty uusnatsistista propagandaa sekä kehotettu väkivaltaan tummaihoisia ja juutalaisia kohtaan. Palvelussa ei voi lähettää videoita yksityisviestinä toiselle käyttäjälle. Tämän takia sovelluksessa alastonkuvia pyytävät henkilöt yleensä pyytävät uhrejaan siirtymään muihin palveluihin.

Helmikuussa 2019 Yhdysvaltain kauppakomissio antoi TikTok Inc.:lle 5,7 miljoonan dollarin euron sakon sen kerättyä tietoa alle 13-vuotiailta lasten yksityisyydensuojalain vastaisesti Yhdysvalloissa. ByteDance on lisännyt Tiktokiin myöhemmin lapsille tarkoitetun tilan, joka estää videoiden lataamisen, käyttäjäprofiilien perustamisen, yksityisviestien lähettämisen ja muiden videoiden kommentoinnin, mutta sallii sisältöjen katselun.

Alun perin Tiktok oli määrä kieltää Yhdysvalloissa 20. syyskuuta 2020, mutta Yhdysvaltain kauppaministeriö lykkäsi latauskieltoa. Samoihin aikoihin ilmoitettiin, että Oracle ja Walmart suunnittelevat ostavansa Tiktokin toiminnot Yhdysvalloissa, tehden erillisen yhtiön jonka on määrä toimia nimellä TikTok Global. Yhdysvaltain presidentti Donald Trump sanoi hyväksyvänsä sopimuksen, jonka jälkeen Kiinan tulee vielä hyväksyä sopimus.

Vuoden 2020 ensimmäisen kuuden kuukauden aikana sovelluksesta poistettiin 104,5 miljoonaa videota, jotka rikkovat sovelluksen käyttösääntöjä. Videot sisälsivät esimerkiksi alastomuutta tai seksiä, "lasten turvallisuutta rikkovaa sisältöä" (esimerkiksi lapsen houkutteleminen seksuaalisiin tarkoituksiin), laitonta toimintaa (esimerkiksi laittomien tuotteiden myyntiä), itsetuhoisuutta, väkivaltaa ja kiusaamista. Lisäksi on uutisoitu, että sovelluksessa on syömishäiriöiseen käytökseen kannustavaa sisältöä.

Toimintaperiaate
----------------

Tiktokissa käyttäjä ottaa videon puhelimellaan ja halutessaan muokkaa sitä. Sovelluksessa videoon voi lisätä musiikkia ja sitä voi muokata sovelluksen muokkaustyökaluilla. Valmis video voi heinäkuusta 2021 alkaen kestää enintään kolme minuuttia aiemman yhden minuutin sijaan. Alun perin videot saivat kestää enintään 15 sekuntia. Videot ilmestyvät syötteeseen, jota voi selata alaspäin. Lähtökohtaisesti käyttäjän tiliä voi seurata kuka tahansa, mutta tilinsä voi myös säätää yksityiseksi.

Tiktok kerää käyttäjistään huomattavan suuren määrän tietoa, jota se käyttää muun muassa käyttäjille suunnattujen videoiden räätälöimiseen. Sovellus pystyy seuraamaan käyttäjän verkkovierailuja myös Tiktokin ulkopuolella, ja syöttämään koodia ulkopuolisille verkkosivustoille. Tietoturvan ja viestinnän asiantuntijat ovat verranneet Tiktokia haitta- ja vakoiluohjelmiin. Sovelluksen on kerrottu jakavan käyttäjätietonsa Kiinan hallinnolle ja viranomaisille, mutta Tiktok on itse kiistänyt tämän.

Manner-Kiinassa Tiktok on kielletty, ja sen tilalla toimii oma erillinen sovellus nimeltä **Douyin** (kiin.: 抖音; pinyin: *Dǒuyīn*, suom. *"värisevä ääni"*), jolla on 600 miljoonaa päivittäistä käyttäjää.

Kritiikkiä ja kohuja
--------------------

*Pääartikkeli: Tiktokin sensurointi*
Tiktokin tietoturva, sisältö ja psykologiset vaikutukset ovat olleet jatkuvan kritiikin kohteena. Palvelussa on esiintynyt Kiinan hallintoa tukevaa poliittista sensuuria, ja sieltä on poistettu sisältöä joka käsittelee Tiananmenin verilöylyä, Tiibetin itsenäisyyttä ja uiguurien kansanmurhaa. Tiktokin algoritmin on kerrottu tarjoavan nuorille käyttäjilleen sisältöä, joka edistää syömishäiriöitä, mielenterveysongelmia ja ulkonäköpaineita. Kritiikkiä on herättänyt myös alaikäisten käyttäjien seksualisointi, hengenvaarallisten haastevideoiden jakaminen, ja poliittisen terrorismin leviäminen alustalla. Monet käyttäjät ovat kokeneet sovelluksen erittäin addiktoivaksi, ja keskimääräinen käyttäjä viettää yli puolitoista tuntia päivittäin sovelluksessa.

Tiktok sensuroi palvelussaan myös Kiinan ulkopuolella julkaistua materiaalia, mikäli siinä otetaan kantaa Kiinan kommunistisen puolueen vastaisiksi katsottuihin asioihin kuten ihmisoikeuksiin Kiinassa.

Lokakuussa 2019 uutisoitiin, että terroristijärjestö ISIS on käyttänyt Tiktokia propagandan levittämiseen ja uusien jäsenten värväämiseen. Videoilla on muun muassa laulettu järjestön tunnuslauluja sekä näytetty sen taistelijoita ja kuolleiden ruumiita.

Syyskuussa 2020 Tiktokissa alkoi levitä maailmanlaajuisesti itsemurhavideo. Käyttäjät naamioivat videota, jotta se saisi helpommin yleisöä. Tiktok ilmoitti yrittävänsä poistaa videota esimerkiksi sulkemalla tilejä, jotka jakoivat videota. Videon nopea leviäminen aiheutti huolia Tiktokin moderoinnin tasosta ja siitä, että suuri osa Tiktokin käyttäjistä on alle 14-vuotiaita. Lapsia on kuollut heidän yritettyään tehdä vaarallisia Tiktok-haasteita, kuten hengityksen pidättämistä.

Australialaisen tietoturva-asiantuntijan mielestä Tiktok ei ole turvallinen lapsille. Hän perustelee kantaansa sillä, että sovellus vetää puoleensa pedofiileja ja sillä, että sovellusta käyttävät lapset ovat vaarassa joutua hyväksikäyttäjien tai kiusaajien uhriksi. Lisäksi käyttäjän yksityisyydensuoja voi vaarantua.

Toukokuussa 2021 Euroopan unioni vaati selvitystä Tiktokin lapsille kohdistamasta mainonnasta. Euroopan kuluttajaviranomaisen BEUC:n mukaan palvelu rikkoo EU:n kuluttajansuojalakia lapsiin kohdistuvalla piilomainonnalla. Lisäksi virasto pitää sovelluksen virtuaalista lahjajärjestelmää lapsille vaarallisena.

Tiktok on myös kuulema kiinalaisten vakoilu ohjelma.

Lähteet
-------

1. ↑  TikTok - Make Your Day *apps.apple.com*. Viitattu 27.7.2020. (englanniksi)
2. ↑  New DOJ Filing: TikTok's Owner Is 'A Mouthpiece' Of Chinese Communist Party *NPR*. Viitattu 26.9.2022. (englanniksi)
3. ↑  Beijing takes stake, board seat in ByteDance's key China entity - The Information *Reuters*. Viitattu 26.9.2022. (englanniksi)
4. ↑  Concerns over TikTok feeding user data to Beijing are back – and there’s good evidence to support them *The Conversation*. Viitattu 26.9.2022. (englanniksi)
5. ↑  Chinese government acquires stake in domestic unit of TikTok owner ByteDance in another sign of tech crackdown *The Washington Post*. Viitattu 26.9.2022. (englanniksi)
6. ↑  Sitra kielsi TikTokin laitteiltaan *Sitra*.  22.8.2022. Viitattu 15.2.2023.
7. ↑  TikTok Faces US Ban After Discovery that Chinese Officials had Used the App to Spy on US Journalists *SocialMediaToday*. Viitattu 15.2.2023. (englanniksi)
8. ↑  FCC commissioner calls TikTok Chinese spyware and wants it pulled from mobile app stores *Android Police*. Viitattu 15.2.2023. (englanniksi)
9. ↑  The Privacy Risks of TikTok: Why This Invasive App is So Dangerous *VPN Overview*. Viitattu 15.2.2023. (englanniksi)
10. 1 2 3  Mansikka, Ossi: Nuorten hittisovellus on nyt TikTok, ja siellä suomalainen 17-vuotias lukiolainen Jennifer Käld on maailmantähti *Nyt.fi*.  29.11.2018. Viitattu 17.1.2019.
11. ↑  TikTok User Statistics (2022) *Backlinko*. Viitattu 27.9.2022. (englanniksi)
12. ↑  TikTok surpasses Google as most popular website of the year, new data suggests *NBC News*. Viitattu 27.9.2022. (englanniksi)
13. 1 2  Safety Center ByteDance. Viitattu 4.5.2021. (englanniksi)
14. 1 2 3  Cox, Joseph: TikTok, the App Super Popular With Kids, Has a Nudes Problem *Motherboard*.  6.12.2018. Viitattu 17.1.2019. (englanniksi)
15. ↑  Syy Tiktokin koukuttavuuteen selvisi – salainen yhtälö vuoti *Iltalehti*. Viitattu 27.9.2022.
16. 1 2  Cox, Joseph: TikTok Has a Nazi Problem *Motherboard*.  18.12.2018. Viitattu 17.1.2019. (englanniksi)
17. ↑  Lee, Dami: The popular Musical.ly app has been rebranded as TikTok *The Verge*.  2.8.2018. Viitattu 17.1.2019. (englanniksi)
18. ↑  Video Social Networking App Musical.ly Agrees to Settle FTC Allegations That it Violated Children’s Privacy Law  26 February 2019. Federal Trade Commission.  Arkistoitu 4 November 2019. Viitattu 3 November 2019. (englanniksi)
19. ↑  Lieber: TikTok has been illegally collecting children's data *Vox*.  28 February 2019.  Arkistoitu 31 August 2019. Viitattu 1.3.2019. (englanniksi)
20. ↑  Trump antoi siunauksensa Tiktok-sopimukselle – "Siitä tulee fantastinen" *YLE*.  20.9.2020. Viitattu 20.9.2020.
21. ↑  Myöhänen, Ulriikka: Aikuisviihdettä, itsetuhoisuutta ja hyväksikäyttöä – Tiktok on poistanut tänä vuonna jo 104 miljoonaa sääntöjen vastaista videota *Yle Uutiset*.  22.9.2020. Viitattu 25.6.2021.
22. ↑  Hittisovelluksen varjopuoli – nuoret kertovat, miten haitallisia videoita TikTokista löytyy: "Ei se ole sen arvoista" *MTV Uutiset*.  8.8.2020. Viitattu 25.6.2021.
23. ↑  TikTok expands max video length to 3 minutes, up from 60 seconds *TechCrunch*.  1.7.2021. Viitattu 12.9.2021. (englanniksi)
24. ↑  TikTok has been accused of ‘aggressive’ data harvesting. Is your information at risk? *The Guardian*. Viitattu 27.9.2022. (englanniksi)
25. ↑  All the ways TikTok tracks you and how to stop it *Wired*. Viitattu 27.9.2022. (englanniksi)
26. 1 2  Karmiva löytö TikTok-sovelluksesta: "Poista se viimeistään nyt" *Ilta-Sanomat*. Viitattu 28.9.2022.
27. ↑  U.S. FCC commissioner wants Apple and Google to remove TikTok from their app stores *CNBC*. Viitattu 28.9.2022. (englanniksi)
28. ↑  Leaked Audio From 80 Internal TikTok Meetings Shows That US User Data Has Been Repeatedly Accessed From China *Buzzfeed News*. Viitattu 28.9.2022. (englanniksi)
29. ↑  No TikTok Leaders Have Ties To The Chinese Communist Party, COO Says In Heated Senate Hearing *Forbes*. Viitattu 28.9.2022. (englanniksi)
30. ↑  Yeung, Jessie & Wang, Selina: TikTok is owned by a Chinese company. So why doesn't it exist there? *CNN Business*.  24.3.2023. Viitattu 17.1.2024. (englanniksi)
31. ↑  TikTok censors references to Tiananmen and Tibet *BBC*. Viitattu 27.9.2022. (englanniksi)
32. ↑  Revealed: how TikTok censors videos that do not please Beijing *The Guardian*. Viitattu 27.9.2022. (englanniksi)
33. ↑  TikTok’s owner is helping China’s campaign of repression in Xinjiang, report finds *The Washington Post*. Viitattu 27.9.2022. (englanniksi)
34. ↑  ‘It spreads like a disease’: how pro-eating-disorder videos reach teens on TikTok *The Guardian*. Viitattu 27.9.2022. (englanniksi)
35. ↑  ‘The Corpse Bride Diet’: How TikTok Inundates Teens With Eating-Disorder Videos *The Wall Street Journal*. Viitattu 27.9.2022. (englanniksi)
36. ↑  How TikTok has become a dangerous breeding ground for mental disorders *New York Post*. Viitattu 27.9.2022. (englanniksi)
37. ↑  You Realize That TikTok’s Inverted Filter Is Designed to Destroy Our Self-Esteem, Right? *Cosmopolitan*. Viitattu 27.9.2022. (englanniksi)
38. ↑  Perverts & Paedophiles Are Abusing Tik-Tok to Groom Your Innocent Children *Medium*. Viitattu 27.9.2022. (englanniksi)
39. ↑  TikTok is a magnet for paedophiles and has been for years *The Sun*. Viitattu 27.9.2022. (englanniksi)
40. ↑  8-vuotias haaveili somejulkisuudesta, kokeili TikTok-haastetta ja kuoli – nyt kaksi perhettä haastaa videojätin oikeuteen *MTV Uutiset*. Viitattu 27.9.2022.
41. ↑  Parents, Beware of These 5 Dangerous TikTok Challenges on Your Child's ‘For You' Page *NBC*. Viitattu 27.9.2022. (englanniksi)
42. ↑  TikTok removes two dozen accounts used for ISIS propaganda *CNBC*. Viitattu 27.9.2022. (englanniksi)
43. ↑  Islamic State’s TikTok Posts Include Beheading Videos *The Wall Street Journal*. Viitattu 27.9.2022. (englanniksi)
44. ↑  New study identifies ‘TikTok addiction’ and the symptoms that show users might have it *The Independent*. Viitattu 27.9.2022. (englanniksi)
45. ↑  TikTok addiction: Why is TikTok so addictive? *Cosmopolitan*. Viitattu 27.9.2022. (englanniksi)
46. ↑  TikTok Statistics – Updated Aug 2022 *Wallaroo Media*. Viitattu 28.9.2022. (englanniksi)
47. ↑  Revealed: how TikTok censors videos that do not please Beijing *The Guardian*.  25.9.2019. Viitattu 18.10.2019. (englanniksi)
48. ↑  Jättisuositusta TikTokista tuli propagandaväline – terroristijärjestö Isis käyttää sovellusta erityisesti nuorten värväämiseen: "Ideologia leviää nopeasti ja jää videoita katsovien mieleen" *MTV Uutiset*.  22.10.2019. Viitattu 25.6.2021.
49. ↑  Kemppi, Janiko: Lasten suosimassa Tiktok-sovelluksessa leviää brutaali video Iltalehti. Viitattu 8.9.2020.
50. ↑  Leppälä, Samuli: TikTok-käyttäjät järkyttyivät – palvelussa leviää kammottava video Tivi. Viitattu 8.9.2020.
51. ↑  Linnake, Tuomas: 12-vuotias poika menehtyi TikTok-haasteeseen *Ilta-Sanomat*.  27.7.2021. Viitattu 27.7.2021.
52. ↑  Jaatinen, Outi: Lasten suosikkisovellus ei ole turvallinen, varoittaa asiantuntija: "Ei lapsille sopiva paikka" *MTV Uutiset*.  23.1.2020. Viitattu 25.6.2021.
53. ↑  Burtsoff, Petri: EU vaatii Tiktokilta selvitystä lapsiin kohdistuvasta mainonnasta *Yle Uutiset*.  28.5.2021. Viitattu 25.6.2021.

Aiheesta muualla
----------------

* Kuvia tai muita tiedostoja aiheesta **Tiktok** Wikimedia Commonsissa

* Verkkosivut.